CELEX: 32012R0976
Language: ro
Date: 2012-10-23 00:00:00
Title: Regulamentul (UE) nr. 976/2012 al Comisiei din 23 octombrie 2012 de modificare a Regulamentului (UE) nr. 165/2011 de stabilire a deducerilor din anumite cote de macrou alocate Spaniei în 2011 și în anii următori din cauza depășirii cotelor de pescuit în 2010

24.10.2012   
            
            
               RO
            
            
               Jurnalul Oficial al Uniunii Europene
            
            
               L 294/3
            
         REGULAMENTUL (UE) NR. 976/2012 AL COMISIEI
   din 23 octombrie 2012
   de modificare a Regulamentului (UE) nr. 165/2011 de stabilire a deducerilor din anumite cote de macrou alocate Spaniei în 2011 și în anii următori din cauza depășirii cotelor de pescuit în 2010
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 105 alineatele (1) și (2),
   întrucât:
   
               (1)
            
            
               Regulamentul (UE) nr. 165/2011 al Comisiei din 22 februarie 2011 de stabilire a deducerilor din anumite cote de macrou alocate Spaniei în 2011 și în anii următori din cauza depășirii cotelor de pescuit în 2010 (2) stabilește că cota de pescuit pentru macrou (Scomber scombrus) în zonele VIIIc, IX și X, precum și în apele Uniunii din zona CECAF 34.1.1 (denumită în continuare „cota de pescuit pentru macrou”) alocată Spaniei pentru anul 2011 se reduce cu 4 500 de tone.
            
         
               (2)
            
            
               Regulamentul (UE) nr. 165/2011 prevede, de asemenea, că cota de pescuit pentru macrou care poate fi alocată Spaniei pentru perioada 2012-2015 și, dacă este cazul, pentru anii următori se reduce cu 5 500 de tone în 2012, 9 748 de tone în 2013 și 9 747 de tone în 2014 și 2015 și, dacă este cazul, în anii următori.
            
         
               (3)
            
            
               La 21 decembrie 2011, autoritățile spaniole au informat Comisia că cota de pescuit pentru macrou a Spaniei pentru anul 2011 nu a fost utilizată în totalitate și au solicitat Comisiei să ia în considerare tonajul neutilizat cu scopul de a rambursa depășirea cotei de pescuit pentru macrou în 2010, conform Regulamentului (UE) nr. 165/2011. Cantitatea neutilizată se ridică la 5 755 de tone.
            
         
               (4)
            
            
               Pe de altă parte, în conformitate cu articolul 4 alineatul (2) din Regulamentul (CE) nr. 847/96 al Consiliului din 6 mai 1996 privind introducerea unor condiții suplimentare pentru gestionarea interanuală a TAC-urilor și a cotelor (3), Spania a solicitat ca o parte din cota de pescuit pentru macrou pentru 2011 să fie reținută și transferată pe anul următor, în limitele specificate în respectivul regulament.
            
         
               (5)
            
            
               Regulamentul de punere în aplicare (UE) nr. 319/2012 al Comisiei din 13 aprilie 2012 de adăugare la cotele de pescuit pentru 2012 a anumitor cantități reținute în anul 2011, în conformitate cu articolul 4 alineatul (2) din Regulamentul (CE) nr. 847/96 al Consiliului (4) a transferat 2 511 tone din macroul neutilizat de Spania în 2011 în cota de pescuit pentru anul 2012. Prin urmare, cantitatea rămasă neutilizată în 2011 se ridică la 3 244 de tone.
            
         
               (6)
            
            
               Cantitatea de 3 244 de tone trebuie utilizată la reeșalonarea deducerilor prevăzute în Regulamentul (UE) nr. 165/2011. Această cantitate trebuie adăugată la deducerile pentru 2011, care corespund unei cantități de 7 744 de tone, și, în același timp, scăzută din deducerile aferente anilor următori.
            
         
               (7)
            
            
               Spania a solicitat ca tonajul neutilizat să fie scăzut din deducerile pentru anii 2013 și 2014. Acest lucru este compatibil cu justificarea exprimată la considerentul 7 din Regulamentul (UE) nr. 165/2011. Prin urmare, Regulamentul (UE) nr. 165/2011 trebuie modificat în consecință,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 165/2011 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 octombrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 343, 22.12.2009, p. 1.
   
      (2)  JO L 48, 23.2.2011, p. 11.
   
      (3)  JO L 115, 9.5.1996, p. 3.
   
      (4)  JO L 104, 14.4.2012, p. 2.
   
      ANEXĂ
      
         
            „ANEXĂ
            
                        Stoc
                     
                     
                        Cota inițială 2010 (1)
                        
                     
                     
                        Cota adaptată 2010
                     
                     
                        Capturi stabilite 2010
                     
                     
                        Diferența cotă-capturi
                        (depășire)
                     
                     
                        Factorul de multiplicare în temeiul articolului 105 alineatul (2) din Regulamentul (CE) nr. 1224/2009
                        (depășire (1) 2)
                     
                     
                        Deducere 2011
                     
                     
                        Deducere 2012
                     
                     
                        Deducere 2013
                     
                     
                        Deducere 2014
                     
                     
                        Deducere 2015 și, dacă este cazul, în anii următori
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        –19 621
                        (79,7 % din cota 2010)
                     
                     
                        –39 242
                     
                     
                        7 744
                     
                     
                        5 500
                     
                     
                        8 126
                     
                     
                        8 125
                     
                     
                        9 747
                     
                  
      
      
         (1)  Regulamentul (UE) nr. 53/2010.”